Държавен вестник, бр. 46, 2014 г., стр. 39

БРОЙ  46	
Д Ъ Р Ж А В Е Н  В Е С Т Н И К 	
СТР.  39  
533. – Община Сандански на основание 
чл. 128, ал. 1 ЗУТ съобщава, че е изработен про-
ект на подробен устройствен план – парцеларен 
план за проектно трасе на напорен тръбопровод 
за МВЕЦ „Арнауд дере“, намиращ се в имот 
000459, местността Тремошница, землището на с. 
Плоски, община Сандански, област Благоевград. 
Трасето на напорния тръбопровод преминава 
през ПИ 0.652, ПИ 0.653, ПИ 0.655 – територии, 
заети от проводи, местността Тремошница, 
всички в землището на с. Плоски. Планът е 
изложен в сградата на общината, ет. 4, стая 405. 
На основание чл. 128, ал. 5 ЗУТ в 30-дневен срок 
от обнародването в „Държавен вестник“ заин-
тересуваните лица могат да направят писмени 
възражения, предложения и искания по проекта 
до общинската администрация.
3470
18. – Община гр. Севлиево, област Габрово, 
на основание чл. 128, ал. 1 ЗУТ съобщава, че 
е изработен проект на подробен устройствен 
план – парцеларен план за трасе на подземен 
кабел за външно електрозахранване и на водо-
провод до ПИ 250010, ПИ 246019 и ПИ 246026 в 
местност Армането в землището на с. Кръвеник, 
община Севлиево. Проектът е изложен в стая 
108 на Община Севлиево. На основание чл. 128, 
ал. 5 ЗУТ в едномесечен срок от обнародването в 
„Държавен вестник“ заинтересуваните лица могат 
да направят писмени възражения до общинската 
администрация.
3536
55. – Община Силистра на основание чл. 128, 
ал. 1 и 2 ЗУТ съобщава, че е изработен ПУП – пар-
целарен план за създаване на устройствена основа 
за изграждане на канализационно отклонение 
за ПИ № 66425.502.31 по КК и КР на землище 
гр. Силистра, местност Албена. На основание 
чл. 128, ал. 5 ЗУТ в едномесечен срок от обна-
родването на обявлението в „Държавен вестник“ 
заинтересуваните страни могат да се запознаят 
с проекта в сградата на Община Силистра и да 
направят писмени възражения, предложения и 
искания до общинската администрация.
3537
6. – Община Созопол на основание чл. 128, 
ал. 2 и чл. 110, ал. 1, т. 5 ЗУТ съобщава, че 
е изработен проект за подробен устройствен 
план – парцеларен план на обект: „Технически 
проект за изграждане на стабилизиран горски 
път в землището на с. Габър, община Созо-
пол – местност Песъклъка – II част, в отдели 
109 до 111, 118 до 121 по лесоустройствения 
проект на ТП „ДГС – Бургас“ от 2004 г.“. Пъ-
тят, чието трасе е предмет на тази разработка, 
преминава през южната част на землището на 
с. Габър и северната част на землището на с. 
Вършило – изцяло в горски фонд. Трасето за-
почва непосредствено след асфалтираната част 
на пътя и завършва при километър 4+059.51. 
Пътят осигурява транспортен достъп за усво-
яване на дървесина от дърводобивен басейн с. 
Габър. Съществуващият чакълиран горски път 
се рехабилитира с цел по-добро отводняване и 
експлоатация. Сервитутът на горския път за-
сяга два поземлени имота: ПИ 199 и  ПИ 980. 
На основание чл. 128, ал. 5 ЗУТ в едномесечен 
срок от обнародването в „Държавен вестник“ 
заинтересованите лица могат да направят пис-
мени възражения, предложения и искания пред 
общинската администрация.
3538
2. – Община Созопол на основание чл. 128, 
ал. 1 ЗУТ съобщава на заинтересованите лица 
по смисъла на чл. 131 ЗУТ, че е изработен под-
робен устройствен план – парцеларен план за 
елементите на техническата инфраструктура 
извън границите на урбанизираните територии 
за „Кабел НН“ в поземлен имот № 51, зоната по 
§ 4, местност Митков мост, землище гр. Черно-
морец, община Созопол. Проектът се намира 
в сградата на Община Созопол. На основание 
чл. 128, ал. 5 ЗУТ в едномесечен срок от обна-
родването на обявлението в „Държавен вестник“ 
заинтересованите лица могат да направят писмени 
възражения, предложения и искания по проекта 
за подробен устройствен план пред общинската 
администрация.
3498
70. – Община Тетевен на основание чл. 44, ал. 2 
ЗМСМА във връзка с чл. 198, ал. 1, т. 1, ал. 2 и 5 
ЗУТ и изготвено задание и опорен план в обхват 
територията на община Тетевен с отразена в същите 
информация за съществуващото положение и за 
действащите на територията концепции и схеми за 
пространствено развитие и устройствени планове 
съобщава, че със Заповед № 297 от 16.05.2014 г. е 
допълнена Заповед № 669 от 15.10.2013 г. на кмета 
на община Тетевен (ДВ, бр. 98 от 2013 г.), както 
следва: добавя се нова т. 4 със следния текст: „4. 
Забраната по т. 1 не се отнася за: 4.1. селищните те-
ритории, чиито строителни граници са определени с 
околовръстен полигон; 4.2. застроени дворни места, 
разположени в населените места, изброени в § 7, 
ал. 3 от преходните и заключителните разпоредби 
на ЗАТУРБ, застроени със законно изградени или 
търпими строежи по смисъла на § 127 ПРЗИДЗУТ 
съобразно начина им на фактическо ползване; 4.3. 
терените на бившите стопански дворове на ТКЗС, 
ДЗС и др. селскостопански организации съгласно 
приложения списък, приложение № 1, които не са 
възстановени на правоимащите по реда на чл. 10, 
ал. 12 ЗСПЗЗ; 4.4. поземлените имоти, разположени 
извън урбанизираните територии на населените 
места на община Тетевен, в които се предвижда 
изграждането на строежи, свързани с използва-
нето на земята по предназначение, и за които 
не е необходимо провеждането на процедура по 
промяна предназначението им.“ С оглед защита 
на особено важен обществен интерес на основание 
чл. 60, ал. 1 АПК допускам предварително изпъл-
нение на заповедта. Разпореждането, с което се 
допуска предвариетелно изпълнение, може да бъде 
обжалвано в 3-дневен срок от обнародването на 
съобщението в „Държавен вестник“ чрез кмета на 
община Тетевен пред Административния съд – Ло-
веч. Заповедта подлежи на обжалване по реда на 
чл. 215 ЗУТ в 30-дневен срок от обнародването на 
съобщението чрез кмета на община Тетевен пред 
Административния съд – Ловеч.
3539